|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |



Norsk Tannpleierforening

Postboks 446 Sentrum, 0104 Oslo

Helse og -omsorgsdepartementet ref 24/3537

28.12.2024

Innspill fra Norsk Tannpleierforening - Forslag til endringer i reglene om taushetsplikt i helsepersonelloven og pasientjournalloven mv.

*Norsk Tannpleierforening (NTpF) er en profesjons- og fagforening for tannpleiere. NTpF arbeider for å ivareta tannpleierfaget samt lønns- og arbeidsvilkår for yrkesgruppen. Forebygging og helsefremmende arbeid er tannpleierens primæroppgave i tannhelsetjenesten og yrkesgruppen står i førstelinjen i og utenfor klinikk.*

Norsk Tannpleierforening (NTpF) takker for muligheten til å komme med innspill Forslag til endringer i reglene om taushetsplikt i helsepersonelloven og pasientjournalloven mv.

Departementets forslag legger til rette for et system der det skal bli enklere å dele helseopplysninger innad i helse- og omsorgstjenesten. Tannpleierforeningen vil presisere at det er viktig at Tannhelsetjenesten også er inkludert og ivaretatt i denne informasjonsutvekslingen.

Generell helse og munnhelse henger sammen og påvirker hverandre gjensidig. Det er derfor viktig at tannhelsetjenesten også sikres tilgang til digital samhandling, kjernejournal og medisinliste for pasientene de skal ivareta. Per i dag er det pasient og/eller pårørende som blir budbringeren for helseopplysninger til tannhelsetjenesten. Dette kan bidra til dårlig pasientsikkerhet.

Personell i tannhelsetjenesten trenger tilgang til både kjernejournal og medisinliste.

For at pasientsikkerhet skal kunne ivaretas, bør digital samhandling og innhenting av opplysninger forenkles også for tannhelsetjenesten.

Tannpleierforeningen støtter forslagene i endringene i taushetspliktreglene. Tannpleiere opplever gjentatte ganger at taushetsplikten kan være til hinder for utveksling av helseinformasjon, spesielt viktig er dette i saker for eksempel ved omsorgssvikt.

Norsk Tannpleierforening støtter psykologforeningen sitt innspill om bekymring rundt leverandørene sin plikt til å påse at EPJ systemene de har levert er oppgradert og i henhold i tråd med lovverk.

Med vennlig hilsen  
Ann-Elin Instebø, leder  
Gry Jakhelln, fagansvarlig  
Norsk Tannpleierforening